Nuusbrief 11 (isolasie-tydperk)
Interhuis in jou eie huis!
U word uitgenooi na 'n aand vol vermaak: feite, vrae en vele ander talent.
Ons jaarlike Algemene Kennis-interhuis vind plaas (natuurlik aanlyn!) op 22 Mei en na afloop daarvan kan u na 2019 se produksie, Nina in Nonsensland, kyk.
Klik op die volgende skakel om 'n kaartjie te koop: https://ticketslive.co.za/helpmekaar-algemene-kennis-vasvra
Hokkie oefen in die kuberruim
Helpmekaar Hockey has taken their practices online. During this time that we are unable to get onto the field to train, we can still develop our hockey knowledge by having weekly online 'practices'. Each week an interactive session is run on the Zoom platform by Mr. Blake and his coaches, as they tackle various topics and areas of the game. The response was incredible, with almost 150 players from grade 8 to grade 12 signing up and joining.
Helpies klop NWU Potch
In 'n vriendskaplike aanlyn-skaakwedstryd teen Noordwes Universiteit se Potchefstroomkampus het Helpmekaar oortuigend gewen met 154 punte teenoor 135. Woensdag, 13 Mei om 15:00, het 13 Helpies voor hul rekenaars ingeskuif om die skool te verteenwoordig. Anje van Jaarsveld (foto) het die meeste punte aageteken.
Wat uiteindelik die oorwinning verseker het, was die Helpies se vasbyt. Dit was werklik 'n spanpoging, waar elke lid hul slimste skuiwe moes maak om sodoende hierdie studente te laat les opsê.
Helpies wat Woensdag gespeel het, is Anje van Jaarsveld, Jacques Malan, Adriaan Mostert, Micaela Staal, Nico Olivier, Coenraad Olivier, Xander Nel, Keola Jonker, Daniel Erasmus, Christiaan Botes, Nelius van Graan, Corne Steyn en Karli Holtzhausen.
Hippies rebelleer teen isolasie
Die graad 10's het vandag in mnr. Cois se klas die hippie-beweging bespreek as deel van die anti-Viëtnam-oorlogprotes en die anti-establishment, aan die hand van Bob Dylan se liedjie The times they are A-changing.
Tonge klap steeds
OppieTongAf-redenaars is sterk aan die woeker! Streekskompetisies van sekere dele in Suid-Afrika is reeds aanlyn afgehandel en die kompetisie kan voorwaar daarmee spog.
Alhoewel die sluitingsdatum vir die inskrywings van ons streek eers 7 Augustus is, en die kompetisie eers 25-27 Augustus te Roodekrans plaasvind, moedig die organiseerders u as ouers aan om u kind solank aanlyn vir hierdie kompetisie in te skryf:
U gaan ook die nodige kontakinformasie moet verskaf, sodat aanlyndeelname direk kan plaasvind en uitslae weergegee kan word.
Onthou om u kind onder Helpmekaar Kollege te registreer, sodat kontrole vergemaklik word. U moet ook juf. Mariëtte Keyser per e-pos in kennis stel sodra u kind geregistreer is: mariette.keyser@helpmekaar.co.za.
Die onderstaande skakels kan gebruik word om na van die afgehandelde streekskompetisies te kyk:
Skakel 1 + Skakel 2
E-rooster vanaf Maandag 18 Mei
Hier is weer die skakel na die e-rooster wat vanaf Maandag 18 Mei, wanneer die termyntoetse begin, gevolg word : e-rooster
Gebeure op die Bruin Bult
Daar word tans gewas, gewoel en gewerskaf om die skoolgronde vir u kinders te beveilig.
DIE SKOONMAAKPROSES wat tans plaasvind, sluit die volgende in:
Diepskoonmaak van alle gemeenskaplike areas deur 'n professionele maatskappy. Hierdie areas sluit in:
• Onderriglokale en kantore,
• Alle badkamers (skool, koshuis, inwonende werkers),
• Alle kombuise (skool, koshuis, inwonende werkers),
• Die gimnasium
• Die was van alle matte.
Alle ONDERRIGLOKALE word diepskoongemaak, wat die volgende behels:
• Afwas en ontsmet van alle oppervlakke,
• Was van vensters, vensterbanke en vensterrame,
• Die was en ontsmet van vloere en
• Die afvee en ontsmet van alle tafels en stoele.
Handreinigingsmiddel en papierhanddoekrolle word in alle badkamers gemonteer.
Deeglike skoonmaak en sanitering van groter lokale soos die SAAL, AULA en FORUMSAAL vind plaas.
Elke kamer word diepskoongemaak, wat die volgende insluit:
• Uitpak van kaste
• Was van klere en beddegoed wat in die kamer was
• Ruite, ruitrame en vensterbanke
• Alle vloere
• Indien daar 'n yskassie in die kind se kamer is, word dit ook skoongemaak en
• Die hele vertrek word daarna gereinig met 'n sanitêre middel
• Daar word in die kombuis en badkamers handreiniger-eenhede geplaas.
Elke bus word binne geskrop, skoongemaak en gesaniteer.
In elke is word 'n gemonteerde handreinigingsbottel wees.
Ons Digitale & Innovasie Hub ( sien foto) was 99% klaar voor die inperking. Gevorderde tegnologie en meubels sal binnekort geïnstalleer word. Ons is baie opgewonde oor hierdie Dis 100-projek.
Termyntoetse om die draai
Nog 'n eerste vir Helpmekaar breek volgende week aan: Die begin van 'n formele summatiewe assesseringsprogram – termyntoetse wat aanlyn geskryf word. Daar is reeds etlike klastoetse onder toetsomstandighede afgelê en dit het ons gehelp om riglyne te ontwikkel vir verdere aanlyn-assessering. Hierdie riglyne mag met tyd verander, en indien dit die geval is, sal dit duidelik aan u kind gekommunikeer word.
Die prosedure gaan soos volg verloop:
1. Termyntoetse word Dinsdae en Donderdae vanaf 13:00 tot 14:00 geskryf. Kinders met ekstratyd-akkommodasie sal aanhou skryf tot elkeen se addisionele tyd verby is. Daar is reeds aan akkommodasie-leerders en ouers 'n skrywe in dié verband deur Kinderleiding uitgestuur. Kontak Erika Basson 0842062972 of Lenette Kruger 0814436957 indien u nog nie die skrywe ontvang het nie.
2. U kind sal, soos by 'n gewone Teams-les, 'n uitnodiging na die toets ontvang, en daar word van leerlinge verwag om 12:55 reeds aan te meld.
3. Dit is noodsaaklik dat u kind 'n toestel (device) het met 'n kamera én mikrofoon wat werk, aangesien toetse via die Teams-funksie opgeneem gaan word. Die ideaal is 'n rekenaar of skootrekenaar (laptop) met 'n kamera en mikrofoon. Indien een van hierdie opsies nie beskikbaar is nie, sal daar van u kind verwag word om 'n selfoon of tablet só te posisioneer dat die hele proses sigbaar is op die kamera, en dus opgeneem kan word. Dit mag die proses vir u kind kompliseer, omdat die vrae op die toestel gelees moet word en die foon of tablet dan elke keer geherposisioneer gaan moet word om die beantwoording van die vraestel op te neem. Geen ekstra tyd sal hiervoor toegestaan word nie. 'n Toets wat nie opgeneem is nie, kan ongelukkig nie as geldig aanvaar word nie. In so geval sal 'n alternatiewe assessering afgelê word op 'n tyd en datum wat sal geld vir alle leerders wat die assessering nie afgelê het nie. Ons herinner u dat 'n termyntoets wat nie op die bepaalde tyd geskryf word nie, 'n doktersertifikaat vereis.
4. Omdat ons bewus is daarvan dat daar tegnologie-uitdagings is, geld die volgende prosedure direk na afloop van die toets, om te verseker die integriteit van die assessering behoue bly:
4.1 U kind sal van 'n GPS-stamp gebruikmaak om direk na die toets 'n foto te neem van die volle antwoordstel – dit geld vir ALLE leerlinge, sodra hulle tyd verstreke is, d.w.s. vir die meerderheid leerlinge na 60 minute en vir die ekstratyd-leerders sodra hulle tyd verby is – 'n selfoon se kamera werk, al is die internet af of data nie beskikbaar nie.
• Op 'n Android-foon aktiveer die kind dit by die kamera se settings. Dit sal iets wees soos "location tag" of "GPS-tag". Help asb u kind, indien nodig, om hierdie funsie aan te skakel.
• Op 'n Apple-foon moet 'n gratis toep soos "GPS camera" of "GPS stamp" afgelaai word.
4.2 Die neem van foto's van die antwoordstel is noodsaakliklik om die integriteit van assesserings te verseker, aangesien daar nie 'n onderwyser is wat fisies toetse kan inneem om seker te maak 'n kind skryf nie langer of vul nie later addisionele detail in op die vraestel, nadat die tyd verstreke is nie.
4.3 Die foto's wat geneem word is geensins 'n aanduiding dat ons kinders wantrou nie, maar 'n reël wat ons in plek sit as daar ooit navraag is oor die integriteit van 'n bepaalde assessering. Helpmekaar kan dan bewys dat alle leerders 'n gelyke speelveld gehad het, aangesien regverdigheid een van die universele assesseringsvereistes is.
4.4 Die beginsel wat ons hier toepas is dat ons u as ouer en as "toesighouer" uit die proses verwyder. Dit is in lyn met die IEB se protokol dat geen ouer of familie-lid as leser, skrywer of toesighouer by 'n kind mag optree nie. Dit sal natuurlik steeds wonderlik wees as u by die huis is en kan verseker dat toetse onder eksamenomstandighede geskryf word.
4.5 Die foto's wat geneem word met die GPS-stamp verseker dat die oplaai van assesserings nie problematies word as gevolg van 'n tegniese kwessie nie. Sou u kind probleme ondervind om die toets op te laai of terug te stuur aan die onderwyser, is dit minder problematies (hoewel steeds nie ideaal nie) as die werklike oplaai eers later moet geskied, want die onderwyser sal bloot die GPS-stamp-dokument vergelyk met die assessering wat later opgelaai is, a.g.v. internetprobleme / kragprobleme, ens. Op hierdie manier verseker ons dat die foto's wat geneem is en die antwoordblad wat opgelaai is, nie van mekaar verskil nie.
4.6 Indien die foto's met die korrekte tyd nie by die onderwyser ingedien word nie, sal geen "laat oplaai" van 'n antwoordblad na 3 minute aanvaar word nie. Ons versoek dus dat elke kind die foto's neem om hom of haarself te beskerm as die oplaai van die antwoordboek problematies is. Die volgende formule sal toegepas word as antwoordstelle, sonder bewyse van 'n foto, laat opgelaai word: Die aantal minute wat die antwoordstel laat is word bereken as 'n persentasie van die tydsduur van die toets – dit sal bepaal hoeveel punte die leerling outomaties verbeur.
1. Dit is baie belangrik dat u kind se wagwoord geldig is. Hy/sy moet seker maak dat dit nie verval het nie. Kontak asb. vir Wayne (0605266892) om vroegtydig te help om 'n wagwoord te hernu.
2. Afhangend van die vak, sal u kind die opsie hê om die toets te tik óf op hardekopie te skryf. Indien dit getik word en direk opgelaai word, is dit belangrik dat u kind vaardig is met tik, aangesien geen ekstra-tyd toegestaan kan word omdat u kind gekies het om te tik nie. Kwessies soos spelling en akkuraatheid van tik is irrelevant en sal nie benadeel word nie – behalwe natuurlik waar spelling geassesseer word.
3. Maak asb. seker u kind het die nuutste weergawe van Office365 se pakket afgelaai. Dit is gratis vir Helpmekaar se leerders omdat ons Teams gebruik.
4. Alhoewel hierdie unieke assesseringsomstandighede is, is dit krities belangrik om die integriteit van assesserings te verseker. 'n Eerste oortreding wat gedurende 'n assessering vermoed word, sal volgens die skool se dissiplinêre beleid, as 'n moontlike kategorie 2-oortreding hanteer word.
Die uitdrukking unchartered territory is deesdae deel van byna elke daaglikse gesprek en ek is seker u sal verstaan dat dit werklik met hierdie aanlyn-termyntoetse vir ons die geval is. Daar gaan waarskynlik "tande-kry-probleme" wees en ons sê byvoorbaat dankie vir u geduld daarmee.
Hierdie is 'n lywige stel nuwe reëls en ons wil u verseker dat ons ook u kind aanvanklik sal akkommodeer, totdat almal gemaklik is met die proses. Ons sal dit hoog op die prys stel indien u sorgvuldig saam met u kind deur hierdie skrywe gaan en die proses bespreek.